Natalie Imbruglia

Natalie Imbruglia (n. 4 februarie 1975) este o cântăreață de muzică pop, de origine australiană. A devenit celebră prin propria versiune după o melodie norvegiană, Torn.

Biografie 

Totul a început cu nașterea în micuța Vale Berkeley din Australia, pe 4 februarie 1975, a unei fetițe, pe care părinții săi, Elliott (originar din Lipari în Italia) și Maxene, au numit-o Natalie Jane.

Nimeni nu știa pe atunci, că ea va ajunge cândva una dintre cele mai bune cântărețe din țara sa. Părinții au crescut-o cu multă dragoste împreună cu surorile ei (Carla, Laura și Michelle). Familia Nataliei nu era deloc bogată, așa că acesteia nu i-a fost chiar atât de ușor să își croiască un drum în viață.

La vârsta de 13 s-a mutat împreună cu familia din Valea Berkeley (Noua Galie de Sud) în Paradies Point (Queensland). Aici a început să se orienteze pe drumul scenei.

Natalie și-a surprins părinții, când a fost admisă la școala de talente Mc Donalds Performing Arts College din Sydney. Și-a îmbunătățit capacitățile vocale și a învățat să facă reprezentații de actorie. Odată cu aceasta a început și adevărata carieră a sa. La 16 ani a făcut reclamă pentru un producător japonez de gumă de mestecat. La aceiași vârstă a atras atenția ca model de lenjerie intimă, până ce a obținut un rol în telenovela australiană Neighbours. 
În acest rol a impresionat atât de mult, încât a fost promovată din ce în ce mai mult, chiar și în Regatul Unit, unde era transmis simultan acest show de televiziune. 

Doi ani mai târziu a plecat la Londra, unde nu a avut nici o oportunitate de muncă, urmând să petreacă primul an în cluburile orașului. A renunțat curând la acest mod de viață și s-a aflat singură. Talentul său în muzică a fost descoperit de managera Anne Barrett într-un bar, ceea ceea ce i-a adus un contract cu BMG/RCA. Ei au fost atât de impresionați de vocea Nataliei, încât au dus-o cu ei în Statele Unite, unde s-a înregistrat primul album al ei (Left of the Middle).

La acest album, Natalie a colaborat cu mulți producători, ca de exemplu Phil Thornalley (Ex "The Cure"), Mark Plati (David Bowie) sau Nigel Goldrich, care a produs "Ok Computer" pentru Radiohead. Aceștia i-au oferit un anumit grad de libertate cântăreței, pentru ca ea să-și poată pună amprenta peste creații. În timpul șederii în SUA, a avut o aventură cu starul din Prietenii tăi, David Schwimmer.

Prin primul său single, "Torn", Natalie a avut un succes la nivel mondial. A vândut peste 1 milion de LPuri în SUA și peste 6 milioane în întreaga lume, a fost numărul 1 mondial, a rămas 23 de săptămâni în Top 40 Regatul Unit, a câștigat titlurile "cel mai bun debutant" la premiile VH1 și Aussie și " cel mai bun cântec" la premiile MTV și Aussie (1998).

În perioada 1998-1999 a făcut un turneu în Statele Unite. Pe lângă aceasta, a mai realizat "Identify" ca și coloană sonoră pentru Stigmata. Totuși această piesă nu a ieșit pe piață decât în SUA.

După aceasta, Natalia a făcut o pauză și și-a cumpărat o casă pe o insulă de pe Tamisa în Londra, unde este vecină cu Regina. Acolo a încercat să înregistreze cel de al doilea album al ei, dar s-a confruntat cu o criză de creativitate.

Munca cu producătorii primului album nu a reușit, ea nefiind mulțumită de rezultate, dar s-a recules, pentru a doua oară în viață (prima a fost criza depresivă de la albumul Left of the Middle) și a găsit un om cu care se potrivea de minune, Gary Clark.

Alături de el a înregistrat întreg noul album, "White Lilies Island" și acesta a devenit un album de succes, mai ales datorită single-lor "That Day" și "Wrong Impression".

În 2002 a jucat împreună cu Rowan Atkinson în pelicula Johnny English.

Discografie

Albume 
 24 noiembrie 1997 - Left Of The Middle
 5 noiembrie 2001 - White Lilies Island
 26 aprilie 2005 - Counting Down The Days
 2 octombrie 2007 - Glorious - The Singles 97-07
 2 octombrie 2009 - Come To Life

Single-uri 
 3 noiembrie 1997 - Torn
 2 martie 1998 - Big Mistake
 25 mai 1998 - Wishing I Was There
 5 octombrie 1998 - Smoke
 24 august 1999 - Identify (lansat doar în SUA)
 13 decembrie 1999 - It's Only Rock 'N' Roll (cântec de caritate)
 29 octombrie 2001 - That Day (doar în Europa și Australia)
 4 februarie 2002 - Wrong Impresson
 2005 - Shiver
 2005 - Counting Down The Days
 2007 - Glorious
 2009 - Wild About It
 2009 - Want

Alte proiecte 
 20 martie 1999 - Troubled By The Way We Came Together (coloana sonoră GO)
 24 august 1999 - Identify (coloana sonoră Stigmata)
 Never Tear Us Apart 27 septembrie (1999) a făcut un single cu Tom Jones ce va figura pe albumul acestuia intitulat Reload.

Referințe, note

Legături externe 
 Sit pentru fanii din România 
 Despre Natalie Imbruglia pe Cinemagia.ro 
 Sit oficial (în engleză)
 ImbrugliaWeb 

Nașteri în 1975
Nașteri pe 4 februarie
Australieni expatriați în Regatul Unit
Australieni în viață
Cântărețe de muzică pop australiene
Câștigătorii Premiului ARIA
Muzicieni australieni
Muzicieni ai Island Records
Muzicieni ai RCA Records
Rock and Roll Hall of Fame